XII 
gejstring for sit Fag og til i det hele taget at virke inspirerende; 
dertil kom, at han stod som Repræsentant for det nye inden for 
Videnskaben, for Mikroskopien, for Udviklingslæren samt for Ar¬ 
bejdet i Laboratoriet. At hans Nervøsitet i de senere Aar maatte 
sætte sig Spor ogsaa i denne hans Virksomhed er let forstaaeligt; 
mest gik det dog ud over Forelæsningerne, der kendeligt trættede 
ham, medens han derimod i det Laboratorium, han først 1897 
havde opnaaet at faa grundlagt, stadig med Interesse tog sig af 
sine Elever. 
I Dansk naturhistorisk Forening, af hvilken Bergh var Medlem 
fra 1876 til 1903, plejede han, navnlig i Firserne, som Foredrags¬ 
holder at fremlægge Resultaterne af sine Undersøgelser; derimod 
har, utvivlsomt af Hensyn til de meget specielle Æmner, der absolut 
maatte gøre Publikationen i et udenlandsk Tidsskrift ønskelig, kun 
et Par enkelte og tilmed smaa Afhandlinger fundet Optagelse i For- 
reningens Meddelelser. 
Lader man til Slut Blikket glide tilbage over Rudolph Berghs 
Liv og Livsgerning, kan man som Zoolog selvfølgelig kun beklage, 
at hans videnskabelige Løbebane saa forholdsvis tidligt blev afbrudt; 
paa den anden Side bør man dog huske, at han gennem sin Virk¬ 
somhed i de Aar, da Forskningen fuldt optog ham, har skabt sig, 
baade som Videnskabsmand og Universitetslærer, et Navn, der 
med fuld Ret fortjener at erindres ogsaa i Fremtiden. 
